Document ID: 32007R1520

32007R1520
L 335/17
SLUŽBENI LIST EUROPSKE UNIJE
19.12.2007.
UREDBA KOMISIJE (EZ) br. 1520/2007
od 19. prosinca 2007.
o trajnom odobrenju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 predviđa se odobrenje dodataka hrani za životinje za korištenje u hranidbi životinja.
(2)
Člankom 25. Uredbe (EZ) br. 1831/2003 propisuju se prijelazne mjere za zahtjeve za odobrenje dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka hrani za životinje navedeni u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari o navedenim zahtjevima, kako je predviđeno člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ovaj zahtjev stoga treba nastaviti tretirati u skladu s člankom 4. Direktive 70/524/EEZ.
(5)
Korištenje pripravka mikroorganizma Saccharomyces cerevisiae (MUCL 39885) bilo je privremeno odobreno prvi put za mliječne krave Uredbom Komisije (EZ) br. 879/2004 (3). Novi podaci predani su u prilog zahtjevu za odobrenje bez vremenskog ograničenja navedenog pripravka mikroorganizma za mliječne krave. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka mikroorganizma, kako je navedeno u Prilogu I. ovoj Uredbi, treba odobriti bez vremenskog ograničenja.
(6)
Korištenje pripravka mikroorganizma Enterococcus faecium (DSM 10663/NCIMB 10415) bilo je privremeno odobreno prvi put za pure za tov Uredbom Komisije (EZ) br. 1801/2003 (4). Novi podaci predani su u prilog zahtjevu za odobrenje bez vremenskog ograničenja navedenog pripravka mikroorganizma. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka mikroorganizma, kako je navedeno u Prilogu II. ovoj Uredbi, treba odobriti bez vremenskog ograničenja.
(7)
Korištenje pripravka mikroorganizma Enterococcus faecium (DSM 10663/NCIMB 10415) bilo je privremeno odobreno prvi put za pse Uredbom Komisije (EZ) br. 1288/2004 (5). Novi podaci predani su u prilog zahtjevu za odobrenje bez vremenskog ograničenja navedenog pripravka mikroorganizma. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka mikroorganizma, kako je navedeno u Prilogu III. ovoj Uredbi, treba odobriti bez vremenskog ograničenja.
(8)
Korištenje pripravka mikroorganizma Lactobacillus acidophilus (D2/CSL CECT 4529) bilo je privremeno odobreno prvi put za nesilice Uredbom Komisije (EZ) br. 2154/2003 (6). Novi podaci predani su u prilog zahtjevu za odobrenje bez vremenskog ograničenja navedenog pripravka mikroorganizma. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka mikroorganizma, kako je navedeno u Prilogu IV. ovoj Uredbi, treba odobriti bez vremenskog ograničenja.
(9)
Korištenje pripravka enzima endo-1,4-beta-glukanaze, EC 3.2.1.4, dobivenog od Trichoderma longibrachiatum (IMI SD 142) bilo je privremeno odobreno prvi put za prasad Uredbom Komisije (EZ) br. 1436/98 (7). Novi podaci predani su u prilog zahtjevu za odobrenje bez vremenskog ograničenja navedenog pripravka enzima. Procjena pokazuje da su uvjeti za takvo odobrenje, utvrđeni u članku 3.a Direktive 70/524/EEZ, zadovoljeni. U skladu s tim, korištenje navedenog pripravka enzima, kako je navedeno u Prilogu V. ovoj Uredbi, treba odobriti bez vremenskog ograničenja.
(10)
Procjena navedenog zahtjeva pokazuje da je potrebno zahtijevati određene postupke za zaštitu radnika od izlaganja dodacima hrani za životinje navedenim u prilozima. Takva bi zaštita trebala biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (8).
(11)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada funkcionalnoj skupini „Mikroorganizmi”, kako je navedeno u Prilogu I., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenome Prilogu.
Članak 2.
Pripravak koji pripada funkcionalnoj skupini „Mikroorganizmi”, kako je navedeno u Prilogu II., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 3.
Pripravak koji pripada funkcionalnoj skupini „Mikroorganizmi”, kako je navedeno u Prilogu III., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 4.
Pripravak koji pripada funkcionalnoj skupini „Mikroorganizmi”, kako je navedeno u Prilogu IV., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 5.
Pripravak koji pripada funkcionalnoj skupini „Enzimi”, kako je navedeno u Prilogu V., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
Članak 6.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2007.

Labels: 3
16
17
6